b'\n_START_ARTICLE_\nDidieji Juodupiai\n_START_SECTION_\nGeografija\n_START_PARAGRAPH_\nDidieji Juodupiai i\xc5\xa1sistat\xc4\x99 Varmijos Moz\xc5\xabr\xc5\xb3 vaivadijos \xc5\xa1iaur\xc4\x97s rytuose ir 10 kilometr\xc5\xb3 nutol\xc4\x99 \xc4\xaf rytus nuo apskrities centro Geldap\xc4\x97. Pietuose telk\xc5\xa1o pelk\xc4\x97, kurioje \xc4\xafkurtas durpi\xc5\xb3 rezervatas (lenk. Rezerwat torfowiskowy Mechacz Wielki). \xc5\xa0iaur\xc4\x97je u\xc5\xbe keli\xc5\xb3 \xc5\xa1imt\xc5\xb3 metr\xc5\xb3 eina tarpvalstybin\xc4\x97 Lenkijos\xe2\x80\x93Rusijos siena. Kaimo pakra\xc5\xa1tyje prasideda Romintos giria. Gyvenviet\xc4\x97 pasiekiama vaivadijos keliu Nr. i\xc5\xa1sukus Pliu\xc5\xa1kiemyje arba Gelvie\xc4\x8diuose (lenk. Galwiecie). Gele\xc5\xbeinkelio prieigos nebeliko, kai po Antrojo pasaulinio karo buvo u\xc5\xbedaryta gele\xc5\xbeinkelio linija Geldap\xc4\x97\xe2\x80\x93\xc5\xbdydkiemis su artimiausia stotele Me\xc5\xa1kerupiuose (lenk. Meszno)._NEWLINE_Kaimo \xc5\xa1iaur\xc4\x97s rytuose i\xc5\xa1kilusi 213 m auk\xc5\xa1\xc4\x8dio kalva. XX a. pr. voki\xc5\xa1kuose \xc5\xbeem\xc4\x97lapiuose ji \xc5\xbeymima kaip Sankalnis (vok. Sannkalnis), v\xc4\x97liau pervadinta \xc4\xaf Sonnen Berg. 1953 m. kovo 4 d. \xc5\xa1iai kalvai suteiktas Sankalnia vardas.\n_START_SECTION_\nIstorija\n_START_PARAGRAPH_\nDidieji Juodupiai minimi nuo 1874 m., kai buvo \xc4\xafjungti \xc4\xaf tuo metu naujai sukurt\xc4\x85 Gelvie\xc4\x8di\xc5\xb3 pr\xc5\xabsi\xc5\xa1k\xc4\x85 vals\xc4\x8di\xc5\xb3 Geldap\xc4\x97s apskrityje. 1910 m. kaime suskai\xc4\x8diuoti 105 gyventojai. 1929 m. Didieji Juodupiai apsijung\xc4\x97 su gretimais Viduriniaisiais Juodupiais (vok. Mittel Jodupp, lenk. Czarnowo \xc5\x9arednie (dabar sunyk\xc4\x99)) ir su Romintos Med\xc5\xbeiokl\xc4\x97s Nam\xc5\xb3 kaimeliu (vok. Jagdhaus Rominten, \xc5\xa1iandien Radu\xc5\xbenoje Rusijos Kaliningrado srityje) \xc4\xaf vien\xc4\x85 bendruomen\xc4\x99. Nuo to laiko Didieji Juodupiai tapo Juodupiais. 1933 m. juose gyveno 225 kaimie\xc4\x8diai, 1939 m. \xc5\xa1is skai\xc4\x8dius i\xc5\xa1liko nepakit\xc4\x99s. Lenkijos Liaudies Respublikos laikais v\xc4\x97l gra\xc5\xbeintas Did\xc5\xbei\xc5\xb3j\xc5\xb3 Juodupi\xc5\xb3 (lenk. Czarnowo Wielkie) vardas, i\xc5\xa1vertus j\xc4\xaf i\xc5\xa1 lietuvi\xc5\xb3 kalbos. Iki Antrojo pasaulinio karo pabaigos tikintieji evangelikai liuteronai buvo priskirti Geldap\xc4\x97s parapijai, o katalikai \xe2\x80\x93 ba\xc5\xbeny\xc4\x8diai Geldap\xc4\x97je. Pokaryje evangelikai liuteronai priklauso Geldap\xc4\x97s parapijai, katalikai meld\xc5\xbeiasi kataliki\xc5\xa1koje Geldap\xc4\x97s ba\xc5\xbeny\xc4\x8dioje.'